Ա Մ Փ Ո Փ Ա Թ Ե Ր Թ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 
2024 ԹՎԱԿԱՆԻ ՀՈՒՆԻՍԻ 6-Ի N 846-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ
ՆԱԽԱԳԾԻ

	ՎԱՐՉԱՊԵՏԻ ԱՇԽԱՏԱԿԱԶՄԻ ՏԵՍՉԱԿԱՆ ՄԱՐՄԻՆՆԵՐԻ ԱՇԽԱՏԱՆՔՆԵՐԻ ՀԱՄԱԿԱՐԳՄԱՆ
	26 փետրվար 2026

	
	/48.56/5901-2026

	Ի պատասխան Ձեր՝ սույն թվականի փետրվարի 23-ի թիվ 01/1656-2026 գրության՝ հայտնում եմ, որ «Հայաստանի Հանրապետության կառավարության 2024 թվականի հունիսի 6-ի N 846-Ն որոշման մեջ փոփոխություններ և լրացումներ կատարելու մասին» Կառավարության որոշման նախագծի վերաբերյալ Գրասենյակի իրավասությունների շրջանակում դիտողություններ և առաջարկություններ չկան։
	Ընդունվել է։

	ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ 
	04 Մարտ 2026

	
	/03.6/2623-2026

	Հայտնում եմ Ձեզ, որ «Հայաստանի Հանրապետության կառավարության 2024 թվականի հունիսի 6-ի N 846-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ առարկություններ և առաջարկություններ չկան։
	Ընդունվել է։


	ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	09 Մարտ 2026

	
	01/11-4/5346-2026

	Ի պատասխան Ձեր սույն թվականի փետրվարի 23-ի թիվ 01/1656-2026 գրության՝ ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2024 թվականի հունիսի 6-ի N 846-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը և հայտնում է, որ դիտողություններ և առաջարկություններ չունի:
	Ընդունվել է

	ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ
	18 ԱՊՐԻԼԻ 2026 Թ․

	
	/27.4.3/19724-2026

	1․ Նախագծի 1-ին կետի 2-րդ ենթակետում «ԽԵԿ-ի և ՄԵԿ-ի դեպքում» հապավումներն ունեն վերանայման կարիք՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 2-րդ մասը, համաձայն որի՝ 2. Արգելվում են նորմատիվ իրավական ակտում կատարել բառերի կամ տերմինների անհարկի կրճատումներ, ինչպես նաև բառերի կամ տերմինների հապավումներ:
	Ընդունվել է։

	2․ Նախագծի 1-ին կետի 6-րդ ենթակետով նախատեսվում է, որ որոշման N 1 հավելվածի 20-րդ կետում «55» թիվը անհրաժեշտ է փոխարինել «45» թվով, և «չափով» բառից հետո անհրաժեշտ է լրացնել «(առավելագույնը 500 գլխի համար)։» բառերը։ Նախագծով առաջարկվող փոփոխությունների արդյունքում ստացվում է, որ անկած, ոչնչացված կամ սանիտարական սպանդի (հարկադիր մորթի) ենթարկված գյուղատնտեսական կենդանիների սեփականատերերին տրամադրվող փոխհատուցումը հաշվարկվելու է գյուղատնտեսական արտադրանք արտադրողների կողմից իրացված մսեղիքի միջին գնի 45 տոկոսի չափով, մինչդեռ գործող կարգավորմամբ այն սահմանված էր 55 տոկոսի չափով։ Այսպիսով, փոխհատուցման չափը նվազեցվում է 10 տոկոսով, և միաժամանակ սահմանվում է փոխհատուցման տրամադրման սահմանափակում՝ մինչև 500 գլուխ։ Վերոգրյալի հաշվառմամբ՝ անհրաժեշտ է լրացուցիչ պարզաբանել նման կարգավորում նախատեսելու անհրաժեշտությունը։ Միաժամանակ անհրաժեշտ է հստակեցնել, թե «առավելագույնը 500 գլուխ» ձևակերպումը մասնավորապես որ կենդանիներին է վերաբերում։ 
Միաժամանակ հարկ ենք համարում ընդգծել, որ նախագծով նախատեսվող մյուս փոփոխությունների վերաբերյալ համապատասխան հիմնավորումները բացակայում են։ Այդ կապակցությամբ անհրաժեշտ ենք համարում, որպեսզի նախագծով առաջարկվող յուրաքանչյուր փոփոխության կամ լրացման վերաբերյալ ներկայացվեն պատշաճ կերպով հիմնավորված մանրամասն պարզաբանումներ։ 
Բացի այդ, հիմնավորման մեջ նշվում է միջազգային փորձի ուսումնասիրման մասին, սակայն չի բացահայտվում, թե կոնկրետ որ պետությունների փորձն է ենթարկվել վերլուծության։ Հաշվի առնելով վերոգրյալը՝ անհրաժեշտ ենք համարում հստակեցնել այն երկրների շրջանակը, որոնց փորձի ուսումնասիրության հիման վրա ձևավորվել են նախագծով առաջարկվող համապատասխան փոփոխությունները և լրացումները։
	Ընդունվել է։

	3․ Նախագծի 2-րդ կետով նախատեսվում է, որ վերջինս ուժի մեջ է մտնելու պաշտոնական հրապարակմանը հաջորդող օրվանից, որի կապակցությամբ գտնում ենք, որ անհրաժեշտ է նախատեսել ավելի ուշ ողջամիտ ժամկետ՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի 2-րդ մասը, համաձայն որի՝  նորմատիվ իրավական ակտն ընդունելու իրավասություն ունեցող մարմինը պարտավոր է նախատեսել նորմատիվ իրավական ակտի ուժի մեջ մտնելու ավելի ուշ ողջամիտ ժամկետ, (…) եթե ակտով սահմանվում են այնպիսի իրավակարգավորումներ, որոնց համար անհրաժեշտ է հիմնավոր ժամանակահատված, որը հնարավորություն կտա հասցեատիրոջը իր վարքագիծը համապատասխանեցնելու սահմանված պահանջներին, կամ սահմանված իրավակարգավորումները վատթարացնում են անձի իրավական վիճակը` հաշվի առնելով, որ նախագծով առաջարկվող փոփոխություններով փոխհատուցման գումարների նվազեցմամբ վատթարացվում է անձանց կարգավիճակը։
	Ընդունվել է։

	ՀՀ ՎԱՐՉԱՊԵՏԻ ԱՇԽԱՏԱԿԱԶՄ
	24 հունիսի 2026 թ․

	
	02/16.20/21267-2026

	Նախագծի 1-ին կետի 7-րդ ենթակետի մասով, գտնում ենք, որ ներկայացված առաջարկությունը կարող է հիմնավորված լինել, եթե փոխհատուցման տրամադրման մերժումը դիտարկվի կենդանու անկման և անասնաբուժասանիտարական պահանջները չպահպանելու միջև պատճառահետևանքային կապի համատեքստում:
	Ընդունվել է։



